Okresná prokuratúra Prešov 
Masarykova 16, 080 97 Prešov

Sp. zn. : 3 Pv 652/11/7707	Prešov, 31.7.2012
EEČ : 2-58-284-2012

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 3 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX
Obsahom zmieru je:
Podľa  § 220 ods. 1 Trestného poriadku  s c h v a ľ u j e m   z m i e r  uzavretý 24. júla 2012 medzi obvineným:
XXXXX, nar. XXXXX, trvale bytom XXXXX, okr. XXXXX, prechodne bez prihlásenia bytom XXXXX, XXXXX

právne zastúpený advokátkou XXXXX, so sídlom kancelárie Prešov, XXXXX
 
a poškodeným :
XXXXX, IČO : XXXXX zastúpenou konateľom spoločnosti XXXXX

pretože obvinený XXXXX

- dňa 28. júna 2012 vyhlásil slobodne, vážne a určito, že spáchal skutok, za ktorý je trestne stíhaný,
- dňa 23. mája 2012 nahradil poškodenej strane - XXXXX, spôsobenú škodu v celej výške 3.590,00 EUR vkladom v peňažnom ústave na účet tejto spoločnosti
- dňa 16. júla 2012 zložil na účet Okresnej prokuratúry Prešov peňažnú sumu 250,-EUR na všeobecne prospešné účely, z ktorej sumy 50 %, t. j. 125,-EUR, je určených na peňažnú pomoc poškodeným a 50 %, t. j. 125,-EUR, je určených pre príjemcu XXXXX, IČO : XXXXX číslo účtu XXXXX a táto suma nie je zrejme neprimeraná závažnosti spáchaného trestného činu.

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom OÚ vyšetrovania PZ Prešov pod spisovou značkou XXXXX
dňa 18. júna 2009 v XXXXX na XXXXX v predajni spoločnosti XXXXX vybral z pokladne spoločnosti sumu 5.600,-EUR v hotovosti ako zálohu za úhradu ním vystavenej faktúry č. XXXXX na sumu 6.142,89 EUR na vrub spoločnosti XXXXX v ktorej si vyúčtoval provízie z predaja za mesiace apríl až jún 2009 a doplatok provízie vo výške 3.590,-EUR za rok 2008, hoci na ňu nemal nárok, kde predmetnú faktúru doručil spoločnosti až po výbere prostriedkov dňa 3. júla 2009, kde takto neoprávnene vybratú hotovosť z pokladne použil pre svoju potrebu, čím takto spôsobil spoločnosti XXXXX XXXXX, XXXXX, škodu vo výške 3.590,-EUR.

Odôvodnenie: 
Vyšetrovateľ OKP PR PZ Prešov uznesením  ČVS : XXXXX zo dňa XXXXX podľa §  206 ods. 1 Tr. poriadku rozhodol o stíhaní XXXXX pre skutok právne kvalifikovaný ako prečin krádeže podľa § 212 ods. 1, 3 písm. a) Tr. zákona, ktorý mal spáchať tak,  ako je uvedené vo výrokovej časti tohto uznesenia. Zákonom stanovená sadzba odňatia slobody pre tento prečin je šesť mesiacov až tri roky. 

Po preskúmaní spisového materiálu po tom, čo bol spis predložený na prokuratúru s návrhom na podanie obžaloby, bol dňa 1. júna 2012 daný pokyn a súhlas probačnému a mediačnému úradníkovi Okresného súdu v Prešove na vykonanie mediačného konania v zmysle §§ 216, 220 alebo 232 Trestného poriadku. V rámci tohto mediačného konania bol dňa 28. júna 2012 obvinený a dňa 25. júla 2012 zástupca poškodenej strany pri svojom výsluchu na súde poučení o podstate inštitútu zmieru a obaja dali k nemu súhlas. Obvinený spáchanie skutku v celom rozsahu priznal, dňa 23. mája 2012 uhradil škodu spôsobenú svojim konaním v celom rozsahu, o čom doložil vkladový lístok o vklade tejto sumy v peňažnom ústave, a následne dňa16. júla 2012 zložil na účet Okresnej prokuratúry Prešov peňažnú sumu 250,-EUR na všeobecne prospešné účely, ústrižok poštovej poukážky o tom predložil probačnému a mediačnému úradníkovi. Z tejto sumy patrí štátu na peňažnú pomoc poškodeným 50 %, t. j. suma 125,-EUR, a zvyšných 50 %, t. j. sumu vo výške 125,-EUR, obvinený určil pre príjemcu XXXXX, IČO : XXXXX, číslo účtu XXXXX. Zástupca poškodenej strany v tomto konaní prehlásil, že týmto sú všetky nároky na náhradu škody v tejto veci plne uspokojené. Na základe toho došlo dňa 24. júla 2012 k uzavretiu dohody o zmieri podľa § 220 a nasl. Tr. poriadku, ktorá bola prítomnými podpísaná.

Podľa § 220  ods. 1 Trestného poriadku  v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutý trestným činom, a 
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu
a vzhľadom na povahu a závažnosť spáchaného činu, na mieru, akou bol trestný čin dotknutý verejný záujem, na osobu obvineného a na jeho osobné a majetkové pomery, považuje takýto spôsob rozhodnutia za dostačujúci.

Vzhľadom na povahu a závažnosť spáchaného prečinu, na mieru, akou ním bol dotknutý verejný záujem, na osobu obvineného (nebol pred spáchaním stíhaného skutku súdne trestaný) a jeho osobné a majetkové pomery, bolo rozhodnuté o schválení zmieru a zastavení trestného stíhania obvineného XXXXX, majúc za to, že takýto spôsob rozhodnutia je dostačujúci.

Poučenie: 
Proti tomuto uzneseniu sťažnosť nie je prípustná (§ 185 ods. 2 Tr. poriadku).

JUDr. Michal Barnišin
prokurátor